Document ID: 31993D0682

Komisijas Lēmums
(1993. gada 17. decembris),
ar kuru trešo reizi groza lēmumu 93/197/EEK par dzīvnieku veselības nosacījumiem un veterināro sertifikāciju attiecībā uz reģistrētu zirgu un pavairošanai un nobarošanai paredzētu zirgu ievedumiem
(93/682/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievedumus no trešām valstīm [1], kurā jaunākie grozījumi izdarīti ar Direktīvu 92/36/EEK [2], un jo īpaši tās 15.a un 16. pantu,
tā kā Komisijas lēmums 93/197/EEK [3], kurā jaunākie grozījumi izdarīti ar lēmumu 93/510/EEK [4], nosaka dzīvnieku veselības nosacījumus un veterināro sertifikāciju reģistrētu zirgu, kā arī nobarošanai un pavairošanai paredzētu zirgu ievedumiem;
tā kā dalībvalstis, ievedot zirgus no Austrumeiropas, ir sastapušās ar dažām problēmām, jo īpaši attiecībā uz laboratorijā veicamo izmeklējumu ticamību, kuri jāveic ievedot šos dzīvniekus;
tā kā tādēļ būtu jānosaka, lai šie izmeklējumi tiktu veikti galamērķa dalībvalsts kompetentās iestādes šim nolūkam apstiprinātā laboratorijā;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lēmuma 93/197/EEK II pielikumā veterinārā sertifikāta B zemsvītras piezīmi (4) aizstāj ar šādu:"(4) Šajā sertifikātā minētajās valstīs, izņemot Austrāliju, Kipru un Jaunzēlandi, laboratorijā veicamie izmeklējumi jāveic galamērķa dalībvalsts apstiprinātā laboratorijā. Laboratorijas apstiprināti izmeklējumu rezultāti jāpievieno dzīvnieka veterinārajam sertifikātam."
2. pants
Šis lēmums ir adresēts dalībvalstīm.
Briselē, 1993. gada 17. decembrī

Labels: 0
3
5
6